কেন শিমুরা
কেন শিমুরা (志村 けん, শিমুরা কেন) (জন্ম নাম ইয়াসুনরি শিমুরা (志村 康徳, শিমুরা ইয়াসুনরি), ২০ ফেব্রুয়ারি, ১৯৫০ – ২৯ মার্চ, ২০২০) একজন জাপানী কৌতুকাভিনেতা ছিলেন। তিনি জাপানের ভেরাইটি শো (মিশ্র অনুষ্ঠান)-এ "শিমুরা ক্যন নো বকাতোনো-সামায়" সহশিল্পী মাসাশি তাশিরো, নবুয়োশি কুয়ানোর সাথে অভিনয় করেন। তিনি "জাপানের রবিন উইলিয়ামস" নামে পরিচিত ছিলেন। তবে বাংলাদেশে ইউটিউব মাধ্যম বদৌলতে তিনি "কাইশ্যা" নামে পরিচিতি ও জনপ্রিয় হয়ে উঠেন। কমেডি ক্যারিয়ার জুড়ে শিমুরা তাঁর "বাকাতোনো সামা" চরিত্রের জন্য পরিচিত ও জনপ্রিয় হয়েছিল, যা অন্য জাপানি কৌতুক অভিনেতাদের মধ্যে একটু আলাদা। যাতে তিনি শক্তিশালী ব্যক্তিত্বের (একজন কোম্পানির সভাপতি, একজন রাজনীতিবিদ, একটি পরিবারের প্রধান, বিদ্যালয়ের অধ্যক্ষ, একজন জাপানী ইয়াকুজা গ্যাংয়ের প্রধান হিসেবে) কাজগুলিকে ব্যঙ্গত্বকভাবে ফুটিয়ে তুলতে পারতেন।